CELEX: 32014D0018
Language: sk
Date: 2014-01-14 00:00:00
Title: 2014/18/SZBP: Rozhodnutie Politického a bezpečnostného výboru EUCAP Sahel Niger/1/2014 zo 14. januára 2014 , ktorým sa predlžuje mandát vedúceho misie Európskej únie v rámci SBOP v Nigeri (EUCAP Sahel Niger)

18.1.2014   
            
            
               SK
            
            
               Úradný vestník Európskej únie
            
            
               L 14/16
            
         ROZHODNUTIE POLITICKÉHO A BEZPEČNOSTNÉHO VÝBORU EUCAP SAHEL NIGER/1/2014
   zo 14. januára 2014,
   ktorým sa predlžuje mandát vedúceho misie Európskej únie v rámci SBOP v Nigeri (EUCAP Sahel Niger)
   (2014/18/SZBP)
   POLITICKÝ A BEZPEČNOSTNÝ VÝBOR,
   so zreteľom na Zmluvu o Európskej únii, a najmä na jej článok 38 tretí odsek,
   so zreteľom na rozhodnutie Rady 2012/392/SZBP zo 16. júla 2012 o misii Európskej únie v rámci SBOP v Nigeri (EUCAP Sahel Niger) (1),
   keďže:
   
               (1)
            
            
               Podľa článku 9 ods. 1 rozhodnutia 2012/392/SZBP sa Politický a bezpečnostný výbor (ďalej len „PBV“) poveruje, aby v súlade s článkom 38 zmluvy prijímal príslušné rozhodnutia na účely vykonávania politickej kontroly a strategického riadenia misie Európskej únie v rámci SBOP v Nigeri (EUCAP Sahel Niger) vrátane rozhodnutia o vymenovaní vedúceho misie.
            
         
               (2)
            
            
               PBV 12. novembra 2013 prijal rozhodnutie EUCAP Sahel Niger/2/2013 (2), ktorým sa pán Filip DE CEUNINCK vymenúva za vedúceho misie EUCAP Sahel Niger ad interim na obdobie od 1. novembra do 31. decembra 2013.
            
         
               (3)
            
            
               Vysoká predstaviteľka Únie pre zahraničné veci a bezpečnostnú politiku 5. decembra 2013 navrhla predĺžiť mandát pána Filipa DE CEUNINCKA ako vedúceho misie EUCAP Sahel Niger ad interim, a to od 1. januára 2014 do vymenovania nového vedúceho misie EUCAP Sahel Niger,
            
         PRIJAL TOTO ROZHODNUTIE:
   Článok 1
   Mandát pána Filipa DE CEUNINCKA ako vedúceho misie Európskej únie v rámci SBOP v Nigeri (EUCAP Sahel Niger) sa týmto predlžuje do vymenovania nového vedúceho misie EUCAP Sahel Niger.
   Článok 2
   Toto rozhodnutie nadobúda účinnosť dňom jeho prijatia.
   Uplatňuje sa od 1. januára 2014.
   
      V Bruseli 14. januára 2014
      
         
            Za Politický a bezpečnostný výbor
         
         
            predseda
         
         W. STEVENS
      
   
   
      (1)  Ú. v. EÚ L 187, 17.7.2012, s. 48.
   
      (2)  Rozhodnutie Politického a bezpečnostného výboru EUCAP Sahel Niger/2/2013 z 12. novembra 2013 o vymenovaní vedúceho misie Európskej únie v rámci SBOP v Nigeri (EUCAP Sahel Niger) (Ú. v. EÚ L 305, 15.11.2013, s. 18).